
2. [bookmark: 2. Въведение][bookmark: _bookmark1]Въведение
Програмата за управление на Република България (Управленската програма) за периода юни 2023 г. – декември 2024 г. е резултат от  постигнато съгласие между коалиция
„Продължаваме промяната – Демократична България“ и коалиция „ГЕРБ-СДС“ .
Като гаранция, че това правителство ще работи поне 18 месеца, ГЕРБ-СДС и
„Продължаваме промяната“-„Демократична България“ се договориха кабинетът, подкрепен от двете парламентарни групи, да бъде ръководен от премиер и един вицепремиер, които да разменят постовете си девет месеца след гласуването на състава на Министерския съвет в Народното събрание. В първия период управлението е поверено на акад. Николай Денков, номиниран за министър-председател от „Продължаваме промяната“-„Демократична България“. През вторите девет месеца отговорността за правителството ще поеме г-жа Мария Габриел – номинация на ГЕРБ-СДС, която към момента е вицепремиер и министър на външните работи. След размяната акад. Николай Денков ще бъде заместник министър- председател и министър на образованието и науката.
Управленската програма съдържа конкретни дейности на правителството в изпълнение на ангажиментите за законодателни инициативи, договорени между двете подкрепящи го коалиции преди съставянето на този кабинет. В документа са заложени реалистични цели и мерки, които да доведат до реални и измерими резултати, съобразени с Националната програма за развитие „България 2030“ и с Националния план за възстановяване и устойчивост. Дейностите са обезпечени с финансиране от европейските фондове и от държавния бюджет. С тяхното изпълнение ще отговорим на очакванията на обществото и на предизвикателствата на настоящата сложна международна, вътрешнополитическа и икономическа обстановка.
Програмата за управление на Република България за периода юни 2023 г. – декември 2024 г. е насочена към реализацията на следните основни приоритети:
· Присъединяване на България към Шенгенското пространство до края на 2023 г. Целта ни е да изпълним всички необходими дейности, за да отговорим на изискванията на европейските ни партньори за приемане на страната ни в Шенген. Ще укрепим граничния контрол, като създадем ефективна инфраструктура и организация на работа, с което ще допринесем за общата сигурност на европейските граници. Ще въведем комплекс от нови антикорупционни мерки и ще реформираме службите за сигурност. Отпадането на границите между България и съседите й от ЕС ще доведе до съществено облекчаване на трафика и съкращаване на времето за престой по границите, ще даде допълнителен тласък на туризма, търговията и всички други сфери на трансграничния бизнес.
· Присъединяване към еврозоната от 1 януари 2025 г. Ще работим в тясно сътрудничество с европейските институции и партньори, за да изпълним всички необходими условия за успешно приключване на процеса. Ще предложим бюджети за 2023 г. и 2024 г. с до 3-процентен годишен бюджетен дефицит. Ще проведем мащабна разяснителна кампания за ползите от въвеждането на единната европейска валута, с която да опровергаем разпространяваната дезинформация и да разсеем притесненията на част от българските граждани. В нея ще отстояваме множеството ползи от еврото за гражданите, предприятията и икономиката като: премахване на таксите за превалутиране; стимулиране на европейските инвестиции в България и създаване на повече, по-качествени и по-добре заплатени работни места; засилване на конкурентоспособността на българските предприятия; повишаване на ценовата и икономическата стабилност и ускоряване на растежа; облекчаване и поевтиняване на търговията на българските предприятия в еврозоната и извън нея; по-добре интегрирани и поради това по-ефективни финансови пазари.
· Овладяване на инфлацията. Ще предприемем необходимите мерки и реформи, за да стабилизираме цените на стоките и услугите и да създадем благоприятна икономическа среда

за бизнеса и за гражданите. Ще подкрепим и насърчим развитието на иновациите и на индустрията, както и на селското стопанство. Ще засилим контрола върху целесъобразното използване на субсидиите и срещу потенциални злоупотреби с предоставените финансови средства.
· Изпълнение на реформите и проектите от Националния план за възстановяване и устойчивост (НПВУ). Ще предприемем конкретни действия, включително чрез законодателни инициативи, за да осигурим ефективното изпълнение на НПВУ и усвояването на следващите плащания. Ще положим основите за зелена и цифрова трансформация на икономиката в контекста на амбициозните цели на Европейския зелен пакт. Изпълнението на НПВУ ще възстанови потенциала за растеж на икономиката, ще го развие и повиши, с което в дългосрочен план ще се постигне стратегическата цел за конвергенция на българската икономика и изравняване на нивата на доходите в България със средноевропейските.
· Подобряване на ефективността и прозрачността на управлението на общинските проекти. Планираме целеви финансов ресурс за общински проекти, което ще позволи на общините да реализират приоритетните си инициативи за развитие и подобряване на услугите за гражданите. За да се гарантира максимална публичност и прозрачност при целесъобразното изразходване на средствата за общините, ще изработим предвидима и обективна методика за оценка на проектите.
Управленската програма е изготвена в съответствие със структурата на Министерския съвет, като всеки от министрите и повереното му министерство ще изпълняват заложените мерки за следващите 18 месеца в своя ресор. Правителството на Република България, избрано от Народното събрание на 6 юни 2023 г., е с министър-председател академик Николай Денков и заместник министър-председател г-жа Мария Габриел, която е и министър на външните работи.
Кабинетът се състои от 19 министерства:
· Министерство на външните работи
· Министерство на финансите
· Министерство на вътрешните работи
· Министерство на регионалното развитие и благоустройството
· Министерство на труда и социалната политика
· Министерство на отбраната
· Министерство на правосъдието
· Министерство на образованието и науката
· Министерство на здравеопазването
· Министерство на културата
· Министерство на околната среда и водите
· Министерство на земеделието и храните
· Министерство на транспорта и съобщенията
· Министерство на икономиката и индустрията
· Министерство на иновациите и растежа
· Министерство на енергетиката
· Министерство на електронното управление
· Министерство на туризма
· Министерство на младежта и спорта

4.7.2. [bookmark: 4.7.2. Мерки в изпълнителната власт:]Мерки в изпълнителната власт:
· Приемане с Постановление на МС на изменения и допълнения на Наредбата за командировъчните средства при задграничен мандат.
4.8. [bookmark: 4.8. Секторна програма „Българите в чужб][bookmark: _bookmark2]Секторна програма „Българите в чужбина“
Правителството ще работи за развитие на връзките с българските общности в чужбина, за защитата и гарантирането на правата и интересите на българските граждани и общности, както и на лицата с българско самосъзнание в чужбина.
4.8.1. [bookmark: 4.8.1. Законодателни мерки:]Законодателни мерки:
· Закон за държавния бюджет за 2023 г. – кадрово и финансово осигуряване на дейността на Изпълнителната агенция за българите в чужбина към Министерство на външните работи;
· Ускоряване на някои от процедурите за придобиване на българско гражданство при гарантиране на националната сигурност – чрез изменения в Закона за българското гражданство. Създаване на церемония по връчване на копие от акта и полагане на клетва в случай на придобиване на българско гражданство по натурализация и създаване на регистър до м. октомври 2023 г.;
· Полагане на усилия за прилагане на измененията в Закона за българските документи за самоличност, които предвиждат увеличение на срока за издаване на международни паспорти на 10 години чрез постоянен и конструктивен диалог с компетентните институции, включително с МВР, за осигуряване на техническа възможност – срок: септември 2024 г.;
· Промяна в Закона за българите, живеещи извън Република България, с цел създаване на Национален съвет на българските общности извън страната.
4.8.2. [bookmark: 4.8.2. Мерки в изпълнителната власт:]Мерки в изпълнителната власт:
· Ежегодно отпускане на допълнителни средства към бюджета на МВнР за изпълнение на Програмата за подкрепа на организации на български общности в Република Албания, Република Сърбия, Република Косово, Украйна и Република Молдова и на граждани на Република Северна Македония с българско самосъзнание;
· Възлагане на разработване на стандарти и учебници, учебни помагала и дигитални ресурси за преподаване, учене и оценяване на български език като втори/чужд за деца и младежи – 2024/2025 учебна година;
· Стартиране на програма за реинтеграция на деца и младежи в задължителна училищна възраст, пристигащи от чужди образователни системи. Срок за внедряване на програмата: 2025/2026 учебна година;
· По-широк достъп за българската диаспора до висшите училища в България – регламентиране на допълнителен прием на младежи, които са завършили български неделни училища;
· Отстояване и защита на българския език като матуритетен в чужди образователни системи за повишаване на привлекателността му за българските деца и младежи.

4.8.3. [bookmark: 4.8.3. Други мерки, свързани с български]Други мерки, свързани с българските общности в чужбина; консулски услуги.
· Подкрепа и ангажираност към желаещите да се върнат в България български граждани и чужди граждани от български произход, живеещи извън страната; изграждане на нови връзки чрез предоставяне на информация на възможностите за образование, работа, здравеопазване и др.;
· Засилване на обмена на информация, инициативите и взаимовръзките между представители на българската диаспора по места и научни, културни и образователни дейци в България;
· Модернизиране на консулските услуги, предоставяни както на българските, така и на чужди граждани, с оптимално използване на цифрови платформи.
4.8.4. [bookmark: 4.8.4. С постоянен срок за периода на уп]С постоянен срок за периода на управленската програма ще бъдат:
· Работата на Консултативен съвет на българите извън страната;
· Гарантиране на представителност на интересите на българските общности в обществено-политическия живот на страната:
· Подкрепа за изграждане на регионални бизнес форуми по света за създаването и задълбочаването на връзки с България в икономически, търговски и инвестиционни приоритети;
· Подкрепа и създаване на връзки и асоциации в сектори, свързани с изследвания, развитие и иновации на български учени и иноватори в чужбина;
· Развиване на връзки между мрежите на възпитаници на различни университети и колежи с българската култура, общност и центрове.
· Ефективни политики за българските исторически общности:
· Търсене на възможности за разширяване на изучаването на български език в университети и колежи по света със с подходящи за дистанционно обучение ресурси;
· Създаване и популяризиране на цифрови платформи за изучаване на български език, достъпни от чужбина.
image1.png




image2.png




